คือมีจุดดำขึ้นตามตัวคล้ายๆกระ แต่มันขึ้นมาเป็นจุดเล็กๆไม่จับตัวรวมกันเยอะมาก ไม่ว่าจะเป็น ตรง แขน ขา หรือหน้าท้องคืออยากจะรู้มันเป็นอะไรอะครับ
สวัสดีค่ะ จุดสีดำที่ขึ้นตามตัว แขน ขา หน้าท้อง อาจเป็น1.เป็น post-inflammatory hyperpigmentation คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง เช่น เกิดตามหลังการมีผื่นคัน การโดนสารเคมีบางชนิด หรือสารต่างๆ ที่ใช้ในชีวิตประจำวัน เช่น น้ำยาล้างห้องน้ำ เป็นต้น2. เป็นไฝ (melanocytic nevus) มีหลายลักษณะด้วยกัน อาจจะเป็นจุดเรียบ ๆ หรือเป็นตุ่มนูน อาจเป็นสีเดียวกับผิวหนังบริเวณข้างๆ หรือเป็นสีน้ำตาล หรือสีดำ มีขนาดได้ตั้งแต่ประมาณ 1 มิลลิเมตร ถึง 1 เซนติเมตร รูปร่างกลมหรือรี ผิวอาจเรียบหรือขรุขระก็ได้3. เป็นกระแดด (solar lentigo) จะพบเป็นจุดราบ สีน้ำตาลเข้ม มีขอบเขตชัดเจน มีทั้งขนาดเล็กและใหญ่ มักพบบริเวณที่โดนแสงแดดบ่อยๆ มาเป็นเวลายาวนาน เช่น โหนกแก้ม หลังมือ แขน4. เป็นมะเร็งของเม็ดสี (malignant melanoma) ที่กระจายทั่วตัว แต่จุดสีดำจะเป็นตุ่มนูน ขุรขระ ขอบไม่เรียบ มีการขยายขนาดใหญ่ขึ้นเรื่อยๆ อาจมีเลือดออกจากตุ่ม5. เป็นโรคของระบบอื่นๆ เช่น โรคของระบบต่อมไร้ท่อ แต่ก็จะมีอาการทางร่ายกายอื่นๆ ผิดปกติอีกหลายอย่าง เช่น ภาวะไทรอยด์เป็นพิษ ภาวะต่อมหมวกไตไม่ทำงาน (Addison’sdisease), Nelson syndrome เป็นต้น โรค hemochromatosis vitamin B3 deficiency (pellagra), ติดเชื้อ HIV เป็นต้น6. การได้รับยาบางชนิด เช่น ยารักษามาลาเรีย ยา tetracyclines, ยาเคมีบำบัด เป็นต้นหากจุดดำไม่ขยายขนาดออก ไม่เจ็บ ไม่ปวด ไม่คัน และไม่ได้มีอาการทางร่างกายอื่นๆ ผิดปกติ ก็ไม่ได้อันตรายอะไรค่ะ แต่หากจุดขยายขนาดขึ้นรวดเร็ว มีอาการอื่นๆ เช่น เจ็บ ปวด คัน หรือมีเลือดไหลจากจุด หรือมีอาการผิดปกติทางร่างกายอื่นๆ ก็ควรไปพบแพทย์เพื่อตรวจค่ะ